**PÁLYÁZATI KIÍRÁS**

**Nagytarcsa Község Önkormányzatának 2024. évi**

**kulturális - és sport eseményeinek támogatására**

**A pályázat célja:**

A támogatás a 2024. évben Nagytarcsa település közigazgatási területén belül működő civil szervezetek által megtartandó kulturális- és sportesemények finanszírozására nyújtható.

**Pályázók köre:**

Jelen pályázati kiírás keretében pályázni jogosultak a nagytarcsai székhellyel rendelkező civil szervezetek, egyházak, valamint nemzetiségi önkormányzat.

**A pályázattal igényelt támogatás formája:**

A pályázó szervezet vissza nem térítendő, bruttó támogatásban részesül. A támogatás folyósítására előfinanszírozás formájában, a Támogatási Szerződésben rögzített ütemezés szerint kerül sor.

**A pályázatok beadási határideje: február 29.**

A pályázat beadásának feltétele a 2023. évben ezen pályázati rendszer keretében támogatást nyertek számára: az elnyert támogatási összegek 2023. január 31-ig történő pénzügyi elszámolásának és szakmai beszámolójának elfogadása.

**Egy pályázó szervezet egy beadott pályázattal több eseményre is pályázhat. A tervezett rendezvények a támogatási szerződés megkötésének napjától 2024. december 31. napjáig bonyolíthatók le. Pénzügyi, szakmai beszámolók, számlák benyújtási határideje: 2025. január 31. A határidőre beérkezett pályázatokat Nagytarcsa Község Önkormányzata formai és szakmai bírálatnak veti alá, amely során az alábbi szempontokat vizsgálja:**

1. A pályázó szervezetnek a pályázat benyújtására való jogosultságát.
2. A pályázat pályázati kiírásnak való megfelelősége.
3. Előnyt jelent a 2022-2023. évben megrendezésre került események referenciája.
4. Szükség esetén a pályázóval történt együttműködések megalapozottsága és megfelelő

dokumentáltsága.

1. A tervezett költségvetés indokoltsága.
2. A vállalt feladatok realitása.
3. Részletes programterv kifejtése eseményenként.
4. Amennyiben releváns, önerő rendelkezésre állása.

A pályázat elbírálása során a Támogató figyelembe veszi a pályázó szervezet nettó árbevételét, tagjainak számát, illetőleg vizsgálja annak tényét is, hogy a Pályázó részesül-e a pályázat elbírálásakor Nagytarcsa Község Önkormányzata által megítélt támogatásban, pl. rendelkezik-e ingyenes terembérletre vonatkozó megállapodással a Nagytarcsai HEMO Művelődési Ház helyiségeire vonatkozóan…..stb.

A pályázat benyújtása kizárólag személyesen, a felhívás elválaszthatatlan mellékletét képező Pályázati adatlapon (1. sz. melléklet) történhet, amely az Önkormányzat honlapjáról tölthető le. (www.nagytarcsa.hu)

A benyújtott pályázatokról Nagytarcsa Község Önkormányzatának Képviselő-testülete dönt.

A döntéshozó a támogatást a kértnél alacsonyabb összegben is megállapíthatja.

Pozitív támogatói döntés esetén a pályázó szervezet és Nagytarcsa Község Önkormányzata támogatási szerződést kötnek. (2. sz. melléklet)

Kelt: 2024. február ……..

|  |  |
| --- | --- |
|  | …......................................................  Barna Ervin  alpolgármesterpolgármester |